<p>E ao chegar a Ponte Mantible que a li&ntilde;a laranxa se separa das outras d&uacute;as e prosegue cara o norte, direcci&oacute;n ao Parque dos Salgueiri&ntilde;os, onde o r&iacute;o Corgo inicia o seu curso acompa&ntilde;ado dun ronsel de ameneiros e salgueiros. Un curso curto que remata no Parque de Galeras e sen embargo moi expresivo do tratamento que se deu aos r&iacute;os cando deixaron de ser considerados arterias de vida; tramos soterrados, baixo o asfalto ou baixo os parques, tramos encaixados en cemento e s&oacute; de cando en vez, o r&iacute;o na s&uacute;a forma natural. Que por certo, recupera agora no espazo que ocupara a antiga feira de gando.</p>
<p>Pozo da Neve &eacute; unha pequena &aacute;rea verde que se conserva no noma e na pedra a pegada un uso non moi lonxano; conservar a neve que se utilizaba na cidade para prover de fr&iacute;o alimentos ou medicamentos. As mimosas ven sendo substitu&iacute;das por outras &aacute;rbores como as sobreiras, de espesa cortiza; na primavera &eacute;nchese de color coas flores das azaleas, que se estenden ata o Cruceiro da Coru&ntilde;a.</p>
<p>Despois a ruta segue pola Avenida de Asturias, entre humidais e bosques, ate o Mercado de Gando, onde toma unha decidida direcci&oacute;n sur para chegar ao Parque de San L&aacute;zaro, e, seguindo a traza do Cami&ntilde;o Franc&eacute;s, enlazar coa li&ntilde;a azul e entrar no Parque de Carlomagno para continuar conxuntamente ate a Alameda.</p>
<p>Outra opci&oacute;n e seguir a sinalizaci&oacute;n da li&ntilde;a azul e, desde o inicio do Parque de Carlomagno, regresar a Ponte Mantible polos parques das Cancelas e Avil&eacute;s de Taramancos.</p>