<p>A li&ntilde;a violeta, de 14 Km, descorre por parques moi significativos de Compostela. Como as outras li&ntilde;as, o punto de inicio e o de regreso &eacute; a Alameda, parque emblem&aacute;tico da cidade, do que a s&uacute;a conformaci&oacute;n se iniciou a finais do s&eacute;culo XIX. Hoxe alberga especies arb&oacute;reas procedentes dos cinco continentes e exemplares singulares; conserva vivos os seus paseos e ben aproveitados os seus miradoiros, ademais de contar cun punto de informaci&oacute;n sobre as zonas verdes da cidade. &nbsp; O parque de Galeras onde o r&iacute;o Corgo se deita no Sarela, non ten m&aacute;is de 20 anos pero conta con algunha especie pouco habitual, como a tipuana; situado a escasos metros da catedral e rodeado de vivendas, &eacute; non obstante con asidiudade pola garza. Outro tipo de visitantes, alg&uacute;ns interesados pola moderna arquitectura, son os que recibe o parque de Vista Alegre, antiga finca se&ntilde;orial que conserva carballeira, froiteiras e bancos de mesas de pedra, adem&aacute;is de encherse de cor na floraci&oacute;n de azaleas e conservala coa das hortensias. &nbsp; O estanque que se forma coa auga do r&iacute;o Corgo caracteriza o parque Da M&uacute;sica en Compostela, a car&oacute;n do Auditorio de Galicia; as faias po&ntilde;en a nota de color encarnada &aacute; beira dos muros da antiga finca de Lois. E, cando chega o inverno e moitas &aacute;rbores se ispen de follas, os parques da Valgada de Vite ofrecen variedade de con&iacute;feras e vizosos acivros cheos de froitos encarnados. &nbsp; A Ponte Mantible, por onde vi&ntilde;a a auga para as fontes da cidade, &eacute; o punto de desencontro das tres rutas circulares. A violeta torna a cara o Monte da Alm&aacute;ciga, con moreiras no seu punto m&aacute;is alto, desde o que se avista a Catedral. E logo pasa por San Domingos de Bonaval, con mosteiro e antigo camposanto; na primavera chamar&aacute; a atenci&oacute;n, no xard&iacute;n dos frades, o casti&ntilde;eiro de Indias, cos seus ramos de flores rosadas, e en calquera &eacute;poca do ano a circulacion da auga que sae da mina escavada no propio parque. O de Belvis, ocupa a valgada do mesmo nome; diversidade de equipamentos, diversidade de espazos limitados por muros de pedra; hortas p&uacute;blicas, espazo de froiteiras (destaca a lustrosa folla dos caquis), p&eacute;rgola con glicina, miradoiro, &aacute;rea de xogo infantil, labirinto de camelias, Casa do Medio Ambiente... O regato vai ao r&iacute;o Sar, al&iacute; onde se desenvolven as Bra&ntilde;as. E pasando por diante da fonde dos Capit&aacute;ns, de lendaria historia, a ruta chega &aacute; Pontepedri&ntilde;a e entra no Parque Eugenio Granell para seguir polos parques de Conxo, e beireando o Campus Sur, voltar a Alameda pola&nbsp; Carballeira de San Lourenzo, restos dunha antiga carballeira a car&oacute;n do mosteiro de Trasoutos.</p>