<p>O percorrido da li&ntilde;a azul nace e morre, como o das outras d&uacute;as na Alameda; a diferenza delas, percorre os parques m&aacute;is altos do nordeste da cidade: o parque Avil&eacute;s de Taramancos e o m&aacute;is recente das Cancelas.</p>
<p>En Ponte Mantible o itinerario ate ent&oacute;n &uacute;nico, bif&uacute;rcase en tres: a li&ntilde;a azul ascende cara o parque Avil&eacute;s de Taramancos. &Aacute; altura da escultura "Porta de Compostela" (de Camilo Otero), deixando atr&aacute;s o vello acueduto av&iacute;stase o dep&oacute;sito de auga das Cancelas, no punto m&aacute;is elevado do parque Avil&eacute;s de Taramancos; a auga, indispensable para a vida, condicionante do desenvolvemento da cidade, antes e agora.</p>
<p>Avil&eacute;s de Taramancos &eacute; un parque relativamente recente e a&iacute;nda con pouco arborado; un par de eucaliptos, alg&uacute;ns pi&ntilde;eiros, alg&uacute;ns carballos; destaca a cor branca da codia dos bidueiros, sobreo todo no outono,&nbsp; cando van perdendo as follas, ent&oacute;n amarelentas. Desde o alto, hai unha ampla vista da cidade precedida polos edificions que hoxe ocupa a Xunta de Galicia, unha vista que se vai reducindo no descenso a trav&eacute;s do parque das Cancelas, que conta na zona de estancia cunha escultura de Garmendia.</p>
<p>Despois a ruta ad&eacute;ntrase no parque de Carlomagno, ao leste do barrio das Fonti&ntilde;as. O Cami&ntilde;o en pendente, beirado de chopos, pasa a car&oacute;n dun miradoiro con glicinia, de olorosas flores azuis; o cambio de rasante coincide co inicio das escaleiras de descenso que enlazan co paseo de acacias de Xap&oacute;n e hortensias.</p>
<p>A ruta atravesa o r&iacute;o Sar pola r&uacute;a Fontes do Sar, e descorrendo pola base do Monte Gai&aacute;s atravase de novo o r&iacute;o Sar a car&oacute;n da Colexiata de Sar, do s&eacute;culo XII, para acceder logo &aacute;s Bra&ntilde;as e enlazar coas outras d&uacute;as li&ntilde;as a altura da fonte dos Capit&aacute;ns.</p>
<p>A li&ntilde;a Aazul, como as outras d&uacute;as, contin&uacute;a polo parque Eugenio Granell, para retornar a Alameda despois de pasar polos parques de Conxo. No outono, Ponte Pereda &eacute;nchese da cor encarnada dos carballos americanos e a Carballeira de San Lourenzo.</p>
<p>Desde a fonte dos capit&aacute;ns hai outra opci&oacute;n: regresar a Ponte Mantible a trav&eacute;s dos parques de Belv&iacute;s, Bonaval e a Alm&aacute;ciga seguindo a traza da li&ntilde;a violeta.</p>